**ROMÂNIA**

**JUDEŢUL HUNEDOARA**

**MUNICIPIUL DEVA**

**PRIMARUL**

**REFERAT DE APROBARE**

privind analiza stadiului de înscriere a datelor în registrul agricol și stabilirea măsurilor pentru eficientizarea acestei activități

Prin adresa înregistrată sub nr.35066/2020, Instituția Prefectului județului Hunedoara solicită analiza stadiului de înscriere a datelor în registrul agricol și stabilirea de măsuri pentru eficientizarea acestei activități.

Înscrierea și actualizarea datelor din registrul agricol se face cu respectarea prevederilor Ordonanței Guvernului nr.28/2008 privind registrul agricol, cu modificările și completările ulterioare și a Normelor tehnice privind modul de completare a registrului agricol în perioada 2020-2024.

Prin H.C.L. nr.417/2019 a fost aprobat modul de întocmire și ținere la zi a Registrului agricol în format electronic, începând cu data de 01.01.2020.

Având în vedere prevederile art.6 alin.2 lit.”e” din Anexa la Ordinul nr.25/2020 pentru aprobarea Normelor privind modul de completare a registrului agricol pentru perioada 2020-2024, potrivit căruia înscrierea în registrul agricol se face prin invitarea la primărie a persoanelor fizice care au obligația să efectueze declarațiile pentru înscrierea datelor în registrul agricol iar această modalitate se stabilește prin hotărâre a autorității deliberative.

Conform prevederilor art.7 alin.4 din Anexa la Ordinul nr.25/2020 pentru aprobarea Normelor privind modul de completare a registrului agricol pentru perioada 2020-2024, trimestrial, în şedinţa consiliului local, prin grija primarului, se face analiza stadiului de înscriere a datelor în registrul agricol şi, prin hotărâre, se stabilesc măsuri pentru eficientizarea acestei activităţi, inclusiv pentru soluționarea situațiilor particulare identificate la nivelul localității pe linia completării registrului agricol și care nu sunt reglementate prin norme.

În temeiul art.129 alin.14, art.139 alin.1 si art.196 alin.1 lit.”a” din Ordonanța de urgență a Guvernului nr.57/2019 privind Codul administrativ, cu modificările și completarile ulterioare,

Supun atenției comisiilor de specialitate si plenului Consiliului local al municipiului Deva proiectul de hotărâre, privind analiza stadiului de înscriere a datelor în registrul agricol și stabilirea măsurilor pentru eficientizarea acestei activități.

**PRIMAR,**

**NICOLAE-FLORIN OANCEA**